১৯৪৭-এ পাকিস্তান যখন প্রতিষ্ঠা পায়, তখন হিন্দুদের নামে ও হিন্দু ধর্মের ঐতিহ্য নিয়ে দেশে বহু প্রতিষ্ঠান ছিল। যেমন ভারতেশ্বরী হোম, রামকৃষ্ণ মিশন, জগন্নাথ হল, জগন্নাথ কলেজ, আনন্দ মোহন কলেজ (সিলেট), রাজেন্দ্র কলেজ (ফরিদপুর), ভোলানাথ হিন্দু এ্যাকাডেমী (রাজশাহী), ব্রজলাল কলেজ (বরিশাল) এরকম অসংখ্য প্রতিষ্ঠান। দেশ জুড়ে শত শত রাস্তাঘাটের নাম ছিল হিন্দুদের নামে। বলা যায়, শহর এলাকার অধিকাংশ রাস্তার নামই ছিল হিন্দুদের নামে। কিন্তু পাকিস্তান প্রতিষ্ঠার সেসব প্রতিষ্ঠানের নাম পরিবর্তন করা হয়নি। সে সময় বহু কংগ্রেস নেতা ও বহু হিন্দু জমিদার বাড়িঘর ফেলে হিন্দুস্থানে চলে যায়। তাদের ফেলে যাওয়া সম্পত্তি পরিত্যক্ত সম্পত্তি রূপে সরকারি নথিভুক্ত হয়। কোন কোন দালানকোঠা সরকারি অফিস বা সরকারি কর্মচারির বাসস্থান রূপে ব্যবহৃত হয়। কিন্তু সরকারের পক্ষ থেকে কারো হাতে ব্যক্তিগত মালিকানার দলিল তুলে দেয়া হয়নি। সেটি করা সরকারি নীতি ছিল না। অথচ বাংলাদেশ হওয়ার সাথে সাথে অবাঙালী ও পাকিস্তানপন্থী বাঙালীদের ঘরবাড়ী ও দলীয় অফিস জবর দখল শুধু আওয়ামী লীগের দলীয় নীতি নয়, সরকারি নীতিতে পরিণত হয়।